Έχοντας την τρίτη καλύτερη επίδοση, με 387 βαθμούς, η Άννα Κορακάκη πήρε την πρόκριση στον τελικό του αεροβόλου πιστολιού 10 μέτρων. Με εξαιρετική επίδοση κατάφερε να κερδίσει το χάλκινο μετάλλιο.

ADVERTISING

Η 20χρονη Ελληνίδα αθλήτρια πήρε το μετάλλιο στην πρώτη συμμετοχή της σε Ολυμπιακούς Αγώνες. Μεγάλη ημέρα για την ελληνική σκοποβολή που έσπασε μια "κατάρα" 96 χρόνων! Πρώτη κατετάγη η Κινέζα Ζανγκ και δεύτερη η Μπατσαράσκινα από τη Ρωσία.

Βαθμολογία τελικού:

Ζαννγκ 199,4

Μπατσαράσκινα 197,1

Κορακάκη 177,7

Οι 8 του τελικού:

1. Βιτάλινα Μπατσαράσκινα (Ρωσία) 390

2. Εκατερίνα Κορσούνοβα (Ρωσία) 387

3. Άννα Κορακάκη (Ελλάδα) 387

4. Αλεχάνδρα Σαβάλα Βάσκες (Μεξικό) 387

5. Αφάφ Ελχοντχόντ (Αίγυπτος) 386

6. Μπομπάνα Βελίτσκοβιτς (Σερβία) 385

7. Μενγκξούε Τζανγκ (Κίνα) 384

8. Σόνια Φράνκετ (Ισπανία) 384

Τσίπρας: Το μετάλλιο μας κάνει υπερήφανους και μας γεμίζει χαρά

"Η κατάκτηση του χάλκινου από την Άννα Κορακάκη μας κάνει υπερήφανους & μας γεμίζει από χαρά!. Συγχαρητήρια Άννα", αναφέρει με ανάρτησή του στον προσωπικό του λογαριασμό στο Twitter ο πρωθυπουργός Αλέξης Τσίπρας.

Κοντονής: Μεγάλη χαρά

Μετά την κατάκτηση του χάλκινου μεταλλίου από την Αννα Κορακάκη, ο Υφυπουργός Πολιτισμού και Αθλητισμού Σταύρος Κοντονής προέβη στην ακόλουθη δήλωση:

«Ένα νέο κορίτσι έφερε το πρώτο μετάλλιο στους Ολυμπιακούς Αγώνες του Ρίο δίνοντας μεγάλη χαρά σε όλους τους Έλληνες που παρακολούθησαν με αγωνία και προσμονή την προσπάθειά της. Το μετάλλιο αυτό είναι ιστορικό γιατί είναι το πρώτο για Ελληνίδα αθλήτρια της σκοποβολής και το πρώτο μετά την Ολυμπιάδα της Αμβέρσας στο άθλημα αυτό. Χρειάστηκε δηλαδή να περάσουν σχεδόν 100 χρόνια για να έχουμε αυτή τη μεγάλη επιτυχία.

Τα συγχαρητήρια όλων μας στην Άννα Κορακάκη, στον προπονητή- πατέρα της και την οικογένειά της γιατί με τη συμπαράσταση τους ευοδώθηκε η μεγάλη προσπάθειά της».

ΝΔ: Γέμισε με υπερηφάνεια όλους τους Έλληνες

Η Υπεύθυνη του Τομέα Αθλητισμού της Νέας Δημοκρατίας Άννα Καραμανλή, έκανε την ακόλουθη δήλωση:

«Πολλά συγχαρητήρια στην Άννα Κορακάκη για την κατάκτηση του Χάλκινου Ολυμπιακού μεταλλίου. Η Ελληνίδα Πρωταθλήτρια έγραψε Ιστορία στο άθλημα της σκοποβολής και γέμισε με υπερηφάνεια όλους τους Έλληνες.

Της ευχόμαστε να συνεχίσει να προσφέρει μεγάλες διακρίσεις στον Ελληνικό Αθλητισμό και στην πατρίδα μας».

Ποτάμι: Άννα σ' ευχαριστούμε

Το Ποτάμι εξέδωσε την εξής ανακοίνωση: Το Ολυμπιακό μετάλλιο της Άννας Κορακάκη, το πρώτο στη σκοποβολή μετά το 1920 είναι μεγάλη στιγμή για τον ελληνικό αθλητισμό και την Ελλάδα. Η Άννα γράφει μια λαμπρή σελίδα που σηματοδοτεί τις αστείρευτες δυνάμεις του ελληνικού αθλητισμού και τη δυναμική όλων των αθλημάτων, "μικρών" και "μεγάλων".

Την πορεία της Άννας Κορακάκη που σήμερα επιβραβεύεται με το χάλκινο μετάλλιο στο Ρίο, την είχαμε έγκαιρα επισημάνει όταν επιτυχίες της πέρναγαν στα ψιλά.

Άννα σ' ευχαριστούμε, μας γέμισες υπερηφάνεια κι αισιοδοξία".

Συγχαρητήρια και από την Γεννηματά

Η πρόεδρος του ΠΑΣΟΚ Φώφη Γεννηματά, έκανε την εξής ανάρτηση στον προσωπικό της λογαριασμό στο twitter: